गंभीर बच्चों को बचाएगा ईटीएटी सेंटर
गंभीर रैफर बच्चों को ओपीडी में भर्ती करने में देरी होने से जिले में उनकी मौत का आंकड़ा बढ़ रहा है। बजट में शिशु मृत्यु दर के आंकड़े पर चिंता जताने के बाद शिशु मृत्यु दर रोकने के लिए जिला अस्पताल मंे गुरुवार को ईटीएटी सेंटर शुरू हुआ। यहां जन्म से 5 साल के बच्चों काे बिना भर्ती किए इलाज शुरू हो जाएगा। ओपीडी या अस्पताल परिसर में बीमार बच्चों को लेकर आए परिजनों की वार्डबाॅय पहचान करेंगे व तत्काल ईटीएटी केंद्र ले जाएंगे। यहां शुरुआती इलाज के बाद उसे वार्ड में रैफर किया जाएगा।
जलने, डूबने सहित डायरिया, निमोनिया या अन्य गंभीर बीमारियों से पीड़ित बच्चों का शुरुआती दौर का तत्काल इलाज होगा। इसके बाद उसकी तबीयत में सुधार बाद उसे वार्ड मंे रैफर किया जाएगा। डॉक्टरों का मानना है जिले में बच्चों की ज्यादा मौत हो रही है। परिजन अस्पताल में आते हैं और पर्ची कटाने से लेकर डॉक्टरों तक ढूंढते रहते हैं। तत्काल इलाज नहीं मिल पाता।
उद्घाटन के दौरान सिविल सर्जन डॉ. आरके नीमा सुविधाओं के बारे में चर्चा करते हुए।
ईटीएटी केंद्र शुरू होने से बच्चों का तत्काल इलाज मिलेगा। इससे परिजनों की भर्ती प्रक्रिया वाली परेशानी दूर होगी। साथ ही शिशु मृत्यु दर मंे कमी आएगी। डॉ. आरके नीमा, सिविल सर्जन
तत्काल इलाज मिलेगा
डॉक्टरों व वार्डबाॅय को दिया प्रशिक्षण
डॉक्टरों को बच्चों के संबंधित बीमारियों के इलाज का प्रशिक्षण दिया है। उन्होंने शुरुआती दौर में बीमारी की पहचान सहित इलाज के बारे मंे जानकारियां दी। साथ ही 15 वार्डबाॅय को भी प्रशिक्षित किया है। वार्डबाॅय तत्काल बच्चों की पहचान कर ईटीएटी मंे ले आएंगे। बच्चे को सांस लेने में तकलीफ, सुस्त होना, उल्टी दस्त होना, गर्दन लटकना, झटके आना, चिड़चिड़ाहट, तेज बुखार आदि गंभीर बीमारियों के लक्षण बताए गए हैं।
स्वास्थ्य विभाग में 1798 एएनएम की भर्ती होगी
स्वास्थ्य विभाग में बहुउद्देश्यीय महिला स्वास्थ्य कार्यकर्ताओं (एएनएम) के 1798 रिक्त पदों के लिए व्यवसायिक परीक्षा मंडल भोपाल जल्द भर्ती करेगा। इसमें कोर्स पास महिलाएं ही आवेदन कर सकेंगी। जिले में करीब 50 से ज्यादा भर्तियां होगी। इससे बच्चों की बीमारियों की रोकथाम में मैदानी अमला मजबूत होगा।
ये मिलेंगी सुविधाएं
ईटीएटी केंद्र पर दो पलंग लगाए हैं। ऑक्सीजन सिलेंडर, स्ट्रेचर।
जिले में 200 डायरिया और 400 निमोनिया से मौत
शिशु रोग विशेषज्ञ डॉ दिव्येश वर्मा के मुताबिक जिले मंे सालाना 150-200 बच्चों की मौत डायरिया से हो जाती है। 300-400 बच्चों की मौत का कारण निमोनिया सामने आता है। दोनों बीमारियों में कुछ बच्चों की मौत अस्पताल में भर्ती करने के दौरान ही हो जाती है। स्वास्थ्य विभाग ने इसे गंभीर मानते हुए भर्ती और डॉक्टरों को ढूंढने की परेशानी ही दूर कर दी है। अब बच्चे को सीधे इलाज मिलेगा।
ईटीएटी शुरू होने से गंभीर पीड़ित बच्चों को राहत मिलेगी
विधायक बालकृष्ण पाटीदार ने कहा आदिवासी परिजन बच्चों की ज्यादा केयर नहीं कर पाते हैं। अस्पताल पहुंचने पर भर्ती में भी उन्हें परेशानी होती है। ईटीएटी शुरू होने से गंभीर पीड़ित बच्चों को राहत मिलेगी। इस दौरान नपा उपाध्यक्ष कन्हैया कोठाने, सीएमएचओ डॉ. गोविंद गुप्ता, सिविल सर्जन डॉ. आरके नीमा, डॉ. एमएस बार्चे, डॉ. अशोक सोमानी आदि मौजूद थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva